आपको बता दें कि बीस साल पुराने काला हिरण शिकार केस में सलमान खान को पांच साल की सजा सुनाई गई थी. इसके साथ ही उन पर 10 हजार का जुर्माना भी लगाया गया. इस मामले में बाकी सितारों सैफ अली खान, सोनाली बेंद्रे, तब्बू और नीलम को संदेह के लाभ पर जोधपुर कोर्ट ने बरी कर दिया गया. ये मामला कांकाणी गांव में दो काले हिरण के शिकार का था. साल 1998 में एक और दो अक्टूबर की रात सलमान खान ने अलग-अलग इलाकों में काले हिरण का शिकार किया था. हालांकि सजा के बाद सलमान खान को दो दिन जेल में काटने के बाद सशर्त जमानत मिल गई थी.